Diari Oficial de la Generalitat Valenciana


Sumari del DOGV 3491, del 10-05-1999 (1999/3459)

Informació pública de la proposta de Programa de desenvolupament de l'actuació integrada, projecte de delimitació de la unitat d'execució de sòl urbà comprés entre els àmbits d'urbanització 13 i 23; camí L'Atall i carrer El Mollo d'aquest terme municipal.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3491

Data del DOGV
:   10-05-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/3459


Organisme emissor
:   Ajuntament d'Alcalà de Xivert

Tipus de document
:   Anunci

Informació pública de la proposta de Programa de desenvolupament de l'actuació integrada, projecte de delimitació de la unitat d'execució de sòl urbà comprés entre els àmbits d'urbanització 13 i 23; camí L'Atall i carrer El Mollo d'aquest terme municipal. [1999/S3459]
  
L'Alcaldia d'aquest Ajuntament en data 31 de març de 1999 i de conformitat amb el que disposa l'article 46 de la Llei Reguladora de l'Activitat Urbanística, resol:
  
Primer
  
Sotmetre a informació pública la proposta de Programa per al desenvolupament de l'actuació integrada per gestió directa, projecte de delimitació de la unitat d'execució de sòl urbà comprés entre els àmbits d'urbanització 13 i 23; camí l'Atall i carrer El Molló d'aquest terme municipal, projecte d'urbanització i imposició de quotes d'urbanització, així com del seu compte detallat, per a la formulació d'al·legacions i/o alternatives tècniques, durant un termini de 20 dies hàbils comptadors des de la publicació de l'anunci en el Diari Oficial de la Generalitat Valenciana, i quedarà prorrogat el termini de 20 dies addicionals si, durant els 10 primers dies d'informació pública es presenta compromís d'alternativa tècnica substancialment distinta a la inicial, amb prestació de caució reglamentària, tot això de conformitat amb el que disposa l'article 46 de la Llei Reguladora de l'Activitat Urbanística.
  
Durant el procediment podran ser objecte de pública consulta en l'Ajuntament les al·legacions i alternatives tècniques que s'hi presenten davant d'aquest.
  
Les proposicions juridicoeconòmiques es presentaran durant els cinc dies següents al venciment del termini anterior i l'acte d'obertura de pliques se celebrarà en la següent data hàbil a la conclusió del termini per a presentar-les.
  
Totes les actuacions podran ser objecte de consulta i al·legacions pels interessats durant els 10 dies següents.
  
Segon
  
Trametre avís amb el contingut d'aquesta al domicili fiscal de qui consten en el cadastre com a titulars de drets de l'actuació proposada.
  
Tercer
  
De conformitat amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, mitjançant aquest anunci se cita als propietaris afectats que siguen desconeguts o s'ignore el lloc de la notificació, perquè durant el termini assenyalat, puguen formular les al·legacions o alternatives al programa que estimen pertinents.
  
Cosa que es fa pública perquè se'n prenga coneixement.